Luettelo animaatiosarjan My Little Pony: Ystävyyden taikaa hahmoista ja keskeisistä tapahtumapaikoista

Tässä artikkelissa esitellään *[[My Little Pony: Ystävyyden taikaa]]*-animaatiosarjan hahmoja, keskeisiä tapahtumapaikkoja sekä sarjalle ominaista *My Little Pony*-sanastoa.

## Hahmot
### Päähenkilöt
**Twilight Sparkle** on vaaleanvioletti alicorn, jolla on tummansininen harja sekä häntä violetein ja kirkkaan vaaleanpunaisin raidoin. Hän oli ennen yksisarvinen, mutta hänet ylennettiin kolmannella kaudella prinsessaksi ja hän sai siivet, jolloin hänestä tuli alicorn. Hän muutti sarjan alussa lohikäärmeavustajansa Spiken kanssa Ponyvillen kirjastoon opiskelemaan ystävyyttä. Hän on Equestrian hallitsija prinsessa Celestian oppilas. Ponyvillessä Twilight Sparkle tutustuu Rarityyn, Rainbow Dashiin, Pinkie Piehin, Fluttershyhin ja Applejackiin. Ensimmäisen kauden 24. jaksossa Twilight tapaa pöllön, josta tulee hänen lemmikkinsä nimeltä Pöllökäinen (engl. *Owliscious*). Twilightin söpöysmerkissä olevat tähdet edustavat hänen erityiskykyään taikojen tekemisessä. Jotkut väittävät, että Twilightin söpöysmerkki edustaa hänen ystävyyttään viiden ponin välillä, jossa hän itse on iso, pinkki tähti keskellä ja muut valkoisia pieniä tähtiä pinkin ison tähden ympärillä. Kolmannen kauden lopussa prinsessa Celestia antaa Twilightille korjattavaksi vanhan Alicorn-loitsun, jonka vain alicorn voi korjata, mutta jota kukaan ei ollut osannut loppuun. Twilight korjaa loitsun onnistuneesti ja kun hän kokeilee sitä hän näkee prinsessa Celestian ja saa samalla siivet. Prinsessa Celestia kertoo, että Twilightin opinnot ovat päättyneet ja hän ylentää Twilightin prinsessaksi. Neljännen kauden lopussa Twilight turhaantuu prinsessana olemiseen, koska hänellä ei ole mitään tehtävää, toisin kuin esimerkiksi Celestialla, joka nostaa auringon ja Lunalla, joka valvoo ja hallitsee ponien unia ja myös nostaa kuun. Niinpä Celestia nimeää Twilightin Ystävyyden prinsessaksi, ystävyyden taika on Equestrian vahvinta taikaa, edes Alicorn-taika ei ole yhtä vahvaa. Samalla Twilightin asunto kirjastossa tuhoutuu ja hänelle ilmestyy tilalle oma linna, jossa on myös paikat muille pääkuusikon poneille. Viidennen kauden alussa linnaan ilmestyy myös kartta, joka antaa Twilight Sparklelle ja hänen ystävilleen erilaisia ystävyyteen liittyviä tehtäviä ympäri Equestriaa. Ensimmäinen tehtävä oli mennä Starlight Glimmerin kylään jossa Starlight oli saanut ponit luopumaan söpöysmerkeistä. Twilight ja muut saivat söpöysmerkit takaisin, mutta Starlight pääsi karkuun. Myöhemmin Starlight kostaa Twilightille, mutta Twilight suostuttelee hänet aloittamaan alusta ja hankkia ystäviä. Twilight edustaa taikuuden elementtiä. Kausi 9:n lopussa Twilightista tulee Equestrian johtaja Lunan ja Celestian mentyä eläkkeelle. 20 vuotta myöhemmin Twilight on isompi ja hänellä on samanlainen harja kuin Lunalla ja Celestialla. Hän näyttää paljon Celestialta silloin. 

**Rarity** on valkoinen yksisarvinen, jolla on violetit harja ja häntä. Hän rakastaa muotia ja asuu omassa vaateputiikissaan, Karuselliputiikissa (eng. Carousel Boutique). Hän on ammatiltaan muotisuunnittelija ja ompelija ja hänellä on lemmikkikissa nimeltä Opal (engl. *Opalescence*). Viidennellä kaudella hän avaa toisen putiikin Canterlotiin (engl. *Canterlot Carousel*) ja myöhemmin kuudennella kaudella Harjattaniin (engl. *Manehattan*). Rarity laulaa (sopraanona) Ponytones-yhtyeessä. Hänen söpöysmerkkinsä on kolme vaaleansinistä jalokiveä, jotka viittaavat häneen taitoonsa löytää maaperästä jalokiviä taiallaan. Rarity edustaa Harmonian Elementeistä anteliaisuutta. Itse hän ei välitä liasta eikä kylmistä keleistä. 

**Rainbow Dash** on vaaleansininen pegasos, jolla on satenkaarenkirjavat harja ja häntä. Hän rakastaa vauhtia ja kilpailemista. Jotkut luulevat häntä miespuoliseksi hänen luonteensa ja äänensä takia, mutta hän on oikeasti tamma.  Hänelle onkin luotu omalaatuinen ääni. Hän asuu komeassa pilvitalossa Ponyvillen yläpuolella. Hän on erityisen taitava lentäjä ja tunnetaan ainoana ponina, joka on tehnyt Sonic Rainboom -nopeustempun. Kakkoskauden seitsemännessä jaksossa *May the best pet win* Rainbow saa lemmikikseen kilpikonnan nimeltä Tankki (engl. *Tank*). Rainbow Dash ihailee suuresti Equestrian kuuluisaa taitolentojoukkuetta Sähikäiset (engl. *Wonderbolts*) ja haluaisi liittyä heihin. Sarjan toisella kaudella Rainbow ihastuu myös Daring Do -seikkailukirjoihin. Häntä ei lainkaan kiinnosta naiselliset asiat, koska hän on kaikista maskuliinisin, vaikka onkin tamma. Kuudennella kaudella Rainbowin unelma Sähikäisiin liittymisestä toteutuu pienten alkuvaikeuksien jälkeen. Rainbow Dashin söpöysmerkki on pilvestä iskevä kolmivärinen salama, joka symboloi hänen taitoaan muuttaa säätä ja hänen lentämistaidoistaan. Hän edustaa uskollisuuden elementtiä. Kausi 9:n lopussa 20 vuotta myöhemmin Rainbow on sähikäisten kapteeni.

**Fluttershy** on keltainen pegasos, jolla on pitkät, vaaleanpunaiset harja ja häntä. Hän on erittäin ujo sekä eläinrakas ja asuu mökissään Ponyvillen laidalla lukuisten lemmikkiensä kanssa. Lemmikeistä toistaiseksi vain yksi, valkoinen kaniini Angel, on nimetty sarjassa. Muihin pegasoksiin verrattuna Fluttershyn lentokyky on rajoitetumpaa ja tämä mieluummin kävelee lentämisen sijaan. Eräässä jaksossa Fluttershy muuttui Flutterbatiksi, joka on puoliksi lepakko ja puoliksi poni. Tämä johtui epäonnistuneesta taiasta, jonka piti saada lepakot lopettamaan omenoiden syönti, mutta se siirsi halun Fluttershyhyn. Fluttershy rakastaa laulamista mutta ei uskalla laulaa kenenkään edessä. Harmonian Elementeistä Fluttershy edustaa lempeyttä. Fluttershyn söpöysmerkki on kolme vaaleanpunaista perhosta ja edustaa hänen taitoaan käsitellä kaikenlaisia eläimiä. Fluttershy onnistui myös muuttamaa Discordin hyväksi ja on Discordin lähin ystävä. 

**Applejack**, tunnetaan myös nimellä **AJ**, on oranssi maaponi, jolla on keltaiset harja ja häntä, jotka ovat solmittuna punaisilla nauhoilla. Hän on hyvin työteliäs ja aina valmis auttamaan muita. Hän asuu sisarustensa, Big MacIntoshin ja Apple Bloomin, ja isoäitinsä Granny Smithin kanssa Omppulan omenatarhan tilalla (engl. *Sweet Apple Acres*), ja kuuluu laajaan Omppulan sukuun. Applejackin lemmikki on paimenkoira Winona. Applejack edustaa rehellisyyden elementtiä ja myöhemmin tajuaa perinneen isän Bright Macin rehellisyyden. Hänen söpöysmerkkinsä on kolme omenaa, jotka edustavat hänen päätöstään omistautua sukunsa omenatilan hoitoon. Vaikka Applejackia luullaan miespuoliseksi, hän on sukupuoleltaan tamma. Kausi 9:n lopussa 20 vuotta myöhemmin Granny Smith on kuollut ja Bic Mac ja hänen tyttöystävänsä Sugar Belle ovat saaneet lapsen.

**Pinkie Pie** on vaaleanpunainen sekä magentaharjainen ja -häntäinen maaponi, joka rakastaa hauskanpitoa ja herkkuja sekä haluaa ilahduttaa kaikkia. Hän laulaa mielellään ja esittää monet sarjan lauluista. Hän rakastaa juhlien järjestämistä, mihin viittaavat hänen söpöysmerkkinsä ilmapallot. Pinkien lemmikki on Kami (engl. *Gummy*) -niminen hampaaton alligaattorinpoikanen. Aiemmin hän oli perheensä kivifarmilla, mutta nykyisin hän on töissä Sokeripala-leipomossa (engl. *Sugarcube Corner*). Jos Pinkiestä tulee surullinen, hänen harjastaan ja hännästään tulee suora. Pinkiellä on myös oma Pinkie-vaisto, joka kertoo, jos jotain tapahtuu; esimerkiksi hännän vipatus saattaa kertoa, että jokin asia putoaa. Pinkie Pien elementti on nauru ja hänen söpöysmerkkinsä on kolme sinikeltaista ilmapalloa. Kausi 9:n lopussa 20 vuotta myöhemmin Pinkie on saanut lapsen Cheese Sandwithin kanssa.

### Sivuhenkilöt
**Päähenkilöiden ystäviä ja perheenjäseniä**
***Spike** on pieni vauva lohikäärme, jolla on vihreät piikit ja Twilightin apuri, joka on ihastunut Rarityyn. Spike syö mielellään jalokiviä. Hänen herkkuaan ovat turkoosit jalokivet. Hän pelastaa Kristallivaltakunnan (engl. *Crystal Empire*) toisen kauden jaksossa *The Crystal Empire* ja uudestaan Equestrian kisoissa (engl. *Equestria Games*). Spike sai siivet kahdeksannella kaudella.
***Apple Bloom** on Big Macintoshin ja Applejackin pikkusisko. Hänellä on myös punainen harja. Hän käy Ponyvillen koulua ja on perustanut ystäviensä Sweetie Bellen ja Scootaloon kanssa Söpöysmerkkiklubin ansaitakseen söpöysmerkkinsä. Hän on taitava rakentamaan. Viidennellä kaudella hän sai söpöysmerkkinsä yhdessä Söpöysmerkkiklubin kanssa. Apple Bloomin merkki on kilpi, jossa on omena. Sarjan viimeisessä jaksossa hänet näytetään kantavan Goldie Deliciousin huivia, mikä viittaa tämän kuolleen.
***Sweetie Belle** on Rarityn pikkusisko ja Apple Bloomin ja Scootaloon ystävä. Hänellä on myös violetti ja vaaleanpunainen harja. Sweetie Belle pitää esiintymisestä, ja on hyvä laulaja. Hän sai söpöysmerkkinsä viidennellä kaudella ja se on kilpi, jossa on tähti ja nuotti.
***Scootaloo** on oranssi pegasosvarsa, jolla on magenta harja, mutta hän ei osaa lentää. Scootaloo ihailee suuresti Rainbow Dashia, josta haluaisi isosiskonsa itselleen. Rainbow Dash suostuukin adoptoimaan Scootaloon pikkusiskokseen. Kolmannen sukupolven My Little Ponyissa Scootaloo oli Cheerileen pikkusisko, näin ei kuitenkaan ole Ystävyyden Taikaa-sarjassa. Apple Bloomin ja Sweetie Bellen tavoin Scootalookin sai söpöysmerkkinsä viidennellä kaudella. Hänen merkkinsä on kilpi, missä on siipi.
***Babs Seed** on Apple Bloomin serkku, joka asuu Manehattanilla. Hänestä tulee sarjan aikana yksi Söpöysmerkkiklubin jäsenistä.
***Big Macintosh** on Applejackin ja Apple Bloomin harvasanainen ja työteliäs isoveli. Hänen yleisimmät lausahduksensa ovat "Jep" ja "Eip". Hänellä on tyttöystävä Sugar Belle ja he menivät naimisiin yhdeksännellä kaudella. Heillä on lapsi sarjan viimeisessä jaksossa.
***Granny Smith** on Applejackin, Big Macintoshin ja Apple Bloomin isoäiti. Hän on vanha ja hutera, mutta tietää kaiken omenatilan töistä. 9. kauden lopussa hänen ja hänen serkkunsa Goldie Deliciousin viitataan kuolleen.
***Shining Armor** on Twilight Sparklen isoveli ja Canterlotin (suom. Laukkapori jakson "Arvokkaat pääsyliput" demoversiossa) kuninkaallisen vartioston kapteeni. Hän menee naimisiin prinsessa Cadancen kanssa ja myöhemmin muuttaa tämän kanssa Kristallivaltakuntaan. Hän on Flurry Heartin isä.
***Prinsessa Cadance** eli **prinsessa Mi Amore Cadenza** on rakkauden alicorn-prinsessa. Hän levittää rakkautta yksisarvisen taikavoimillaan ja on Twilightin entinen varsanvahti ja nyt tämän ystävä ja käly. Kuudennen kauden alussa hän sai alicornvauvan, jonka nimeksi tuli Flurry Heart.
***Prinsessa Celestia** on alicorn-prinsessa ja Equestrian hallitsija, joka nostaa taikavoimillaan auringon taivaalle. Hän on myös Twilightin opettaja, joka lähetti hänet Ponyvilleen opiskelemaan ystävyyttä. Hän antaa joissain jaksoissa tehtäviä Twilightille ystävineen. Hänellä on lemmikkinä feenikslintu nimeltä Philomena. Hän ja Luna jäävät eläkkeelle 9 kauden lopussa. Sarjan jaksossa "A Royal Problem" esitellään Celestian nightmare-muoto Daybreaker.
***Prinsessa Luna** on alicorn-prinsessa ja Celestian pikkusisko, joka nostaa kuun taivaalle. Hän joutui kuuhun vangiksi tuhat vuotta sitten muututtuaan pimeiden taikavoimien vaikutuksesta pahaksi Nightmare Mooniksi. Nightmare Moon oli ensimmäinen vihollinen, jonka Twilight ystävineen joutuvat kukistamaan ja päihittivät tämän Harmonian Elementeillä.
***Prinsessa Flurry Heart** on Cadancen ja Shining Armorin vauva-alicorn, joka ei synnyttyään hallitse voimiaan. Sarjan viimeisessä jaksossa hänet näytetään täysikasvuisena lasimaalauksessa.
***Cornicle** on toinen nimen saanut vaihdokas. Esiintyy jaksossa Celestial Advice. Väri on turkoosi.
***Bright Mac** on maaponi, joka on Applejackin, Applebloomin ja Big Macintoshin isä. Hän esiintyy ensimmäisen kerran seitsemännellä kaudella.
***Pear Butter** on Bright Macin puoliso ja näin ollen Applejackin, Applebloomin ja Big Macintosin äiti. Hän esiintyy ensimmäisen kerran seitsemännellä kaudella. Bright Mac antoi hänelle lempinimen Buttercup, kun he tapasivat ensimmäistä kertaa pieninä. 
***Flash Sentry** on yksi Kristallivaltakunnan kuninkaallinen vartija-pegasos. Hän on Twilightin ihastus. Flash esiintyy suuremmassa roolissa Equestria Girls-elokuvissa ja -sarjassa.

**Sarjan antagonisteja**
***Kuningatar Chrysalis** on vaihdokkaiden (engl. *changeling*) paha hallitsija, joka haluaa alistaa koko Equestrian valtaansa. Muiden vaihdokkaiden tavoin hän käyttää eri ponilajien tunteita voimiensa lähteenä ja osaa muuttaa muotoaan. Viimeisellä kaudella Chrysalis, Lordi Tirek ja Cozy Glow yhdistivät voimansa ja hyökkäsivät Equestriaan. Lopulta he hävisivät ja muuttuivat kivipatsaiksi.
***Discord** on muinainen hevoslisko, jonka keho koostuu monien eläinten osista. Hän on kaaoksen ja epäsovun voimien edustaja ja Celestian puolustamien harmonian voimien vastapuoli. Sarjassa Discord murtautuu kivipatsaasta, johon Celestia oli vanginnut hänet kauan sitten, ja varastaa Harmonian elementit. Twilight ystävineen onnistuu päihittämään hänet ja muuttamaan hänet takaisin kiveksi. Myöhemmin Celestia vapauttaa hänet uskoen, että Twilight ja tämän ystävät voisivat saada Discordista esille tämän hyvän puolen. Tässä onnistuukin Fluttershy, joka saa Discordista ystävän. Kuitenkin 4. kaudella hän pettää ponit ja auttaa lordi Tirekiä voimistumaan. Hän kuitenkin tajuaa myöhemmin, ettei ole mitään parempaa kuin ystävyyden taika. Ponikuusikko, Fluttershyta lukuun ottamatta, suhtautuu häneen varsin epäilevästi. 6. kaudella hän auttaa Starlightia, Trixiä ja Thoraxia pelastamaan Equestrian Chrysalisin valloitusyritykseltä ja myöhemmin hänen ystävyytensä Fluttershyhin syventyy.
***Sunset Shimmer** oli prinsessa Celestian entinen oppilas ennen Twilightia. Hänet nähdään pääantagonistina elokuvassa *Equestria Girls*. Hän varasti Twilightin kruunun ja käyttäessään sitä hän muuttui demoniksi, mutta katui jälkeenpäin tekojaan. Esiintyy myös elokuvassa Rainbow Rocks. Hänestä on tullut hyvä, mutta muut oppilaat eivät usko hänen muuttuneen. Sunset Shimmeristä on paljon apua ystävysten kesken. Elokuvassa Friendship Games Sunset Shimmer on vaihtanut tyyliä ja epäilee toisen maailman Twilightia.
***Kuningas Sombra** on julma yksisarvinen, joka muinoin hallitsi Kristallivaltakuntaa. Hän yritti kolmannen kauden alussa ottaa Kristallivaltakunnan jälleen haltuunsa, mutta Shining Armor, Prinsessa Cadence ja Twilight ystävineen onnistuivat tuhoamaan hänet. Yhdeksänellä kaudella hän palaa Grogarin elvytettynä kostamaan, valloittamaan Equestrian ja tuhoaa Harmonian puun. Hän tuhoutui lopullisesti kun aliarviointi täysin Twilight ystävineen ja ystävyyden taian Harmonian Elementtien menetyksestä huolimatta. 
***Lordi Tirek** on neljännen kauden lopussa esiintyvä hahmo, joka pyrkii valloittamaan Equestrian. Kausi 9 hän Kuningatar Chrysalis ja Cozy Glow yhdistävät voimansa ja hyökkäävät Equestriaan. Mutta epäonnistuu ja muuttuu Chrysalisin ja Cozy Glowin kanssaan kiveksi.
***Diamond Tiara** ja **Silver Spoon** ovat nuoria poneja, jotka käyvät Ponyvillen koulua. He ovat rikkaista perheistä ja kiusaavat Apple Bloomia, Sweetie Belleä ja Scootaloota, koska näillä ei silloin vielä ollut söpöysmerkkejä, mutta viidellä kaudella he ovat lopettaneet kiusaaminen ja ystävystyneet, nyt kun kolmikko on viimeinkin saanut söpöysmerkkejä. Heillä itsellään sen sijaan on söpöysmerkit: Diamond Tiaralla tiara ja Silver Spoonilla lusikka.
***Trixie Lulamoon** on ylpeä yksisarvinen, joka saapuu Ponyvilleen esittämään taikashow’ta ja kerskailee olevansa taikuudessa voittamaton. Twilight voittaa hänet. Myöhemmin hän palaa kostaakseen nöyryytyksensä Twilightille ja kaappaa vallan Ponyvillessä. Myöhemmin Twilight voittaa Trixien ystäviensä avulla ja Trixie lähtee Ponyvillestä lopullisesti. Hän kuitenkin palasi kuudennella kaudella ja ystävystyi Starlightin kanssa. Trixie teki myös sovinnon Twilightin kanssa.
***Veljekset Flim ja Flam** ovat vaeltavia yksisarvisia, jotka kaupustelevat milloin mitäkin epäilyttävää tuotetta.
***Starlight Glimmer** on viidennen kauden alku- sekä loppuvastustaja. Hän johti kaupunkia Our Town, jossa kaikilta imettiin kohtalon voimat ja kaikki saivat saman söpöysmerkin. Starlight ei imenyt itseltänsä söpöysmerkkiä, koska muuten hän ei olisi saanut muiden ponien söpöysmerkkejä itselleen. Starlight valehteli Our Townin ponit uskomaan, että he olisivat onnellisempia, jos he kaikki olisivat samanlaisia. Starlight katosi jäljettömiin sen jälkeen, kun Our Townin ponit saivat söpöysmerkkinsä takaisin. Hän kuitenkin palasi ja muutti aikaa niin, ettei Twilight ystävineen koskaan edes tavanneet, mikä sai aikaan paljon tuhoa Equestriassa. Twilight sai kuitenkin Starlightin tajuamaan virheensä, että mitä hän oli tehnyt ja hän päätti ettei haluakaan muuttaa nykyhetkeä, hän korvasi tekemänsä virheen ja hänestä tuli Twilightin oppilas. Myöhemmin Twilight Sparkle kuitenkin opetti Starlightille asioita ystävyydestä, joten Starlight Glimmeristä tuli hyvis.

***Varjojen poni** on kauden seitsemän loppuvastustaja. Hän oli ennen poni nimeltä Stygian, ja hän kokosi Equestrian pilarit puolustamaan Equestriaa. Mutta kun hän ei saanut kunnioitusta, hän varasti pilareilta esineitä, ja lähti Ponhengeen tekemään niistä kopioita jotta hänestäkin tulisi pilari ja liittyisi mukaan taisteluun. Mutta hän jäi kiinni ja pilarit karkottivat hänet. Kun hänestä tuli Varjojen poni, hän palasi kostamaan pilareille. Viimeisessä taistelussa pilarit tekivät loitsun, jolla he vetivät hänet Limboon. Mutta kun Twilight ystävineen vapauttivat pilarit, he vapauttivat myös Varjojen ponin. Vapautumisen jälkeen hän pyrki taas hävittämään Equestriasta valon ja toivon. Kun Twilight ja hänen ystävänsä kohtasivat hänet varjojen kaivossa pilarien kanssa, he saivat parantamaan Stygianin vetämällä hänet irti varjosta, ja sitomalla varjon Limboon.
***Cozy Glow** on kahdeksannen kauden pää-antagonisti, joka on neljännen kauden antagonistin, lordi Tirekin, kirjekaveri. Hän oli ennen Twilightin oppilas, mutta kauden lopussa hän yritti imeä kaiken Equestrian taian. Hän kuitenkin epäonnistui ja hänet lähetettiin Tartarokseen vangiksi. Kausi 9: Kun hän Tirek ja Chrysalis yhdistivät voimansa ja varastivat Grogarin kellon, jonka takia Cozy Glowsta tuli Alicorn. Kun kello tuhoutui hänestä tuli taas pegasus ja sitten hän muuttui kiveksi.
***Grogar** on yhdeksänen kauden pääpahis-oinas joka tunnettiin Equestrian ensimmäisenä keisarina ja hirviöiden isänä. Hän antoi elämän mitä kauheimmille hirviöille ja päästi ne vapaaksi ottamaan mitä tahtoivat ja tuhoamaan kaiken. Myöhemmin poni-sankari Gusty "Suuri" nousi häntä vastaan ja vei hänen kellonsa heikentäen häntä väliaikaisesti. Ennen kauden loppua paljastui että Grogar on muodonmuuttanut Discord, joka halusi antaa Twilightille itseluottamusta.

Edellä lueteltujen antagonistien lisäksi monissa jaksoissa esiintyy jokin voitettava hahmo tai otus, joka esiintyy vain yhdessä tai muutamassa sarjan jaksossa.

**Muita usein esiintyviä hahmoja**
***Zecora** on viisas seepra, joka asuu synkässä ja pelätyssä Ikimetsässä (engl. *Everfree Forest*) ja käy silloin tällöin Ponyvillessä ostoksilla. Hän osaa valmistaa taikajuomia ja auttaa monissa jaksoissa Twilightia tai tämän ystäviä. Hän puhuu riimitellen.
***Cheerilee** on Ponyvillen koulun opettaja.
***Mayor Mare** on Ponyvillen pormestari.
***Herra ja rouva Cake** pitävät Ponyvillessä Sokeripala-leipomoa, jossa Pinkie Pie työskentelee heidän apulaisenaan.
***Snips** on yksisarvisen varsa Ponyvillestä ja hän on yleensä ystävällinen vääriä *poneja* kohtaan. Hänen paras ystävänsä on Snails.
***Snails** on pitkä ja laiha yksisarvinen, joka käy Cheerileen luokassa. Hän on Snipsin paras ystävä.
***Ditzy Doo** (myös *Muffins* tai *Derpy*) on siniharmaa keltasilmäinen ja -harjainen pegasos. Hän oli alkujaan joukkokohtauksessa esiintyvä taustaponi, jolla oli animaatiovirheestä johtuen kierot silmät. Hänestä tuli sarjan fanien keskuudessa yksi suosituimmista hahmoista, ja hän on sittemmin esiintynyt sarjassa useita kertoja myös puheroolissa.
***Photo Finish** on muotisuunnittelija ja - kuvaaja. Hän muistuttaa ympärillään olevia jatkuvasti siitä, kuka hän on. 
***Gilda** on aarnikotka ja Rainbow Dashin vanha ystävä lentoleiriltä. Gilda asuu Griffonstone-nimisessä kaupungissa, ja osoittautui aluksi ilkeäksi, mutta muuttuu myöhemmin ystäväksi. Nykyään Gilda yrittää levittää ystävyyttä Griffonstoneen.
***Lightning Dust** on yksi Sähikäisopiston (engl. *Wonderbolt Academy*) parhaista lentäjistä, johon Rainbow Dash tutustui. Hän oli kuitenkin Rainbow Dashia paljon voitontahtoisempi, ja siitä seurasi ongelmia.
***Coco Pommel** on poni, jonka Rarity ottaa töihin uuteen vaateliikkeeseensä Manehattanilla. Myöhemmin Coco Pommel hoitaa liikettä itse.
***Pound Cake ja Pumpkin Cake** ovat herra ja rouva Caken kaksosvarsat. Pound Cake on valkoruskea pegasos, kun taas Pumpkin Cake on keltaoranssi yksisarvinen.
***Sweetie Drops**, joka tunnetaan myös nimellä **Bon Bon**, on usein Lyra Heartstringin kanssa taustalla näkyvä maaponi, jolla ei yleensä ole repliikkejä. Sweetie Drops on vaaleankellertävä tamma tummansini-vaaleanpunaraitaisella, kihartuvalla harjalla ja hännällä. 5. kaudella kuullaan, että hän työskentelee Canterlotin salaisessa palvelussa.
***Lyra Heartstring** on mintunvihreä yksisarvinen, joka on myös Bon Bonin paras ystävä. Fanien keskuudessa Lyra on erittäin suosittu sivuponi.
***Octavia** on harmaa maaponi, joka soittaa Canterlotin orkesterissa selloa. Hänen söpöysmerkkinsä on nuottiavaimen näköinen kuvio. Octavian kämppis on myös musiikkia rakastava Vinyl Scratch.
***Vinyl Scratch** (myös *DJ-pon3*) on elektronista musiikkia soittava sekä kuunteleva poni. Hänellä on yleensä aina päässään lasit ja hänellä ei yleensä ole repliikkejä sarjan jaksoissa. Equestria Girls Rainbow Rocks -elokuvassa hän auttaa Rainbooms-bändiä.
***Maud Pie** on Pinkie Pien apaattinen isosisko, joka asuu Kivifarmilla. Hän pitää paljon kivistä, ja hänellä on lemmikkikivi nimeltä Murikka (engl. *Boulder*). Aluksi Maudin ja Pinkien ystävien on vaikea löytää yhteyttä, mutta lopulta selviää, että heitä yhdistää se, että he pitävät Pinkie Piestä. Maud Pien puhetapa on hyvin monotoninen, mikä usein hämmentää muita poneja. Hän esiintyy sarjassa vain pari kertaa, mutta on yksi suosituimmista sivuhahmoista. Myöhemmin 8. kaudella hän sai poikaystävän nimeltä Mudbriar.
***Thorax** on vaihdokas, joka ennen piilotteli Kristallivaltakunnan läheisillä vuorille ennen kuin Spike löysi hänet, ystävystyi hänen kanssaan ja myöhemmin tämä muutti asumaan Kristallivaltakuntaan. Hänestä tuli vaihdokkaiden johtaja ja jäi vaihdokkaiden maahan asumaan kuudennen kauden lopussa.

## Sarjan tapahtumapaikat
**Maa ja kaupunkeja**
* **Equestria** on maa, jossa sarjan ponit asuvat.
* **Ponyville** on Equestrian maalaiskaupunki, jossa monet sarjan hahmoista asuvat ja tapahtumista tapahtuvat.
* **Canterlot** (suom. *Laukkapori*) on Equestrian pääkaupunki, jossa sijaitsee myös prinsessa Celestian sekä prinsessa Lunan linna.
* **Cloudsdale** (suom. *Pilvilaakso*) on monien pegasosponien asuinpaikka, taivaalle pilvien päälle rakennettu kaupunki, jossa elää ainoastaan pegasos-poneja. Pilvilaaksosta käsin kontrolloidaan koko Equestrian säätä ja vuodenaikoja. Sen lisäksi siellä valmistetaan sateenkaaria, pilviä ja lumihiutaleita. Kaupunki on tunnettu siitä, että monet taitavat ja tunnetut lentäjät ovat kotoisin sieltä. Monia lentämiseen liittyvistä kilpailuista järjestetään Pilvilaaksossa.
* **Manehattan** (suom. *Harjattan*) on suurkaupunkimainen kaupunki, jossa päähenkilöponit vierailevat muutamaan kertaan sarjan aikana.
* **Our Town** on Equestrian laidalla sijaitseva pieni kylä, jota Starlight Glimmer hallitsi, mutta kylää johtaa nyt Double Diamond, Night Glider, Party Favor ja Sugarbelle nykyään, jotka päättivät jäädä asumaan.
* **Griffonstone** on aarnikotkien asuinkaupunki.
**Muita alueita ja yksittäisiä paikkoja**
* **Everfree Forest** (suom. *Ikimetsä*) on Ponyvillen laidalta alkava suuri ja pimeä metsäalue, josta kerrotaan kauhutarinoita ja jonne kaikki eivät uskalla mennä. Zecora asuu Ikimetsässä.
* **Crystal Empire** (suom. *Kristallivaltakunta*) on kristalliponien kotipaikka, jonka kuninkaallisia prinsessa Cadance ja Shining Armor ovat. Kristalliponit pitävät Spikea sankarinaan, sillä tämä pelasti valtakunnan.
* **Changeling Kingdom** (suom. *Vaihdokkaiden maa*) on kuningatar Chrysaliksen johtama valtakunta, jossa vaihdokkaat syntyvät, kehittyvät ja asuvat. Kuningatar Chrysalis on estänyt taikojen toimimisen valtakunnassaan. Valtakunnassa on suuri ja sokkeloinen linna, joka murenee Chrysaliksen vallan tuhouduttuaan ja Thoraxen ottaman valtakunnan johdon uutena johtajana kuudennen kauden lopussa.
* **Yakyakistan** on jakkien asuinpaikka.
* **Sweet Apple Acres** (suom. *Omppulan omenatarha*) on Ponyvillessä sijaitseva maatila, jossa asuvat Applejack, Apple Bloom, Big Macintosh ja Granny Smith.
* **Sugarcube Corner** (suom. *Sokeripala*) on Ponyvillessä sijaitseva leipomo, jossa Pinkie Pie työskentelee ja viettää usein myös aikaansa.
* **Rock farm** (suom. *Kivifarmi*) on Pinkie Pien vanhempien ja sisarusten asuinpaikka.
* **Wonderbolt Academy** (suom. *Sähikäisopisto*) on paikka, jossa koulutetaan ja testataan sähikäisiksi pyrkiviä pegasosponeja.
* **The Tree of Harmony** (suom. *Harmonian puu*) on paikka, josta Celestia ja Luna löysivät Harmonian Elementit. Myöhemmin Twilightin ja hänen ystäviensä piti palauttaa ne puulle, jotta tämä ja Equestria pelastuisivat. Puu sijaitsee lähellä Celestian ja Lunan vanhaa linnaa, ikimetsässä maan alla. 9. kaudella Sombra tuhosi sen, kun Twilight ja hänen ystävänsä johdattivat hänet sen luokse.

## ''My Little Pony: Ystävyyden taikaa'' -sanasto
**Ponirotuja**
***Maaponi** (engl. *Earth pony*) on poni, jolla ei ole sarvea eikä siipiä. Maaponit hoitavat maata ja saavat kasvit kasvamaan.
***Pegasos** on poni, jolla on siivet. Pegasokset hoitavat säätä ja voivat kävellä pilvillä.
***Yksisarvinen** (engl. *Unicorn*) on poni, jolla on taikasarvi.
***Alicorn** on poni, jolla on sekä siivet että sarvi. Tähän mennessä sarjassa on nähty vain viisi alicornia, ja alicornit nähdään sarjassa kuninkaallisina.
**Ominaisuuksia ja usein toistuvia käsitteitä**
***Harmonian Elementit** (engl. *Elements of Harmony*): nauru, lempeys, anteliaisuus, rehellisyys, uskollisuus ja taikuus. (engl. *laughter, kindness, generosity, honesty, loyalty and magic)* Vanhaa ponitaikuutta, Equestrian vahvinta. Ensimmäisen kauden pilottijaksossa ponit kukistavat elementeillä vihollisensa, Nightmare Moonin. Neljännellä kaudella Elementit annettiin Harmonian puulle. (engl. *Tree of Harmony*).
***Söpöysmerkki** (engl. *cutie mark*) on symboli, joka ilmestyy ponin kupeeseen tämän löydettyä oman erikoiskykynsä. Söpöysmerkki on uniikki jokaisella ponilla, eli kahdella ponilla ei ole mahdollista olla samaa merkkiä. Söpöysmerkki saadaan useimmiten varsana, vaikkei sille ole ikinä annettu tarkkaa ikää. Söpöysmerkkiä ei voi pakottaa ilmaantumaan, vaan se tulee kun on sen aika.
***Söpöysmerkkiklubi** (engl. *Cutie Mark Crusaders* eli *CMC*) on alun perin Apple Bloomin, Scootaloon ja Sweetie Bellen perustama kerho, jossa he pyrkivät saamaan itselleen omat söpöysmerkkinsä. Myöhemmin Söpöysmerkkiklubiin liittyy myös Babs Seed. Söpöysmerkkiklubilla on oma kerhohuone sekä tunnus.
***Pinkie-vaisto** (engl. *Pinkie Sense*) on Pinkie Pien vaisto, joka kertoo lähitulevaisuudesta hetkeä ennen tapahtumaa. Esimerkiksi vapiseva häntä enteilee jonkin asian putoamista.
***Sonic rainboom** on vaikea lentotemppu, joka loppuu suureen sateenkaaripamaukseen. Aiemmin luultiin, ettei kukaan pysty tekemään sitä, mutta tiedettävästi Rainbow Dash on ainut poni, joka on sen onnistunut tekemään. *Sonic rainboom*-temppu osaltaan yhdisti kaikki kuusi päähenkilöä toisiinsa, tosin vielä silloin etäisesti. (jakson *The Cutie Mark Chronicles* mukaan).
***Vaihdokas** (engl. *changeling*), mustakehoinen ja siivekäs "reikäisen" ponin näköinen olento, joka saa voimansa ponien rakkaudesta ja voi muuttua jonkin ponin tai muun hahmon näköiseksi. Vaihdokkaiden kehitys muistuttaa joidenkin hyönteisten kehitystä munasta toukkavaiheen kautta lentäväksi yksilöksi. Vaihdokkaiden johtajana on toiminut kuningatar Chrysalis, mutta nykyään Thorax.
**Tapahtumia**
***The Grand Galloping Gala** (suom. *Suuri vuosijuhla*) on kerran vuodessa järjestettävä arvostettu juhla, jonne pääsee vain avoimella kutsulla.
***Hearth's Warming Eve** (suom. *Lämpöjuhlan aatto* tai *Lämpöjuhla*) on ponien vastine joululle. Silloin juhlitaan sitä, kuinka ennen riitaisat maaponit, yksisarviset ja pegasokset yhdistivät ensimmäistä kertaa voimansa ja kukistivat pahat wendigot.
***Winter Wrap Up** (suom. *Talven päättäjäiset*) on Ponyvillen ponien perinne, jossa talvi siivotaan pois; muissa paikoissa saatetaan käyttää kevättaikaa.
***Equestria Games** on Equestrian olympialaisia vastaavat suuret urheilukilpailut. Viimeksi kisat järjestettiin Kristallivaltakunnassa.

## Lähteet